การวิเคราะห์ของฝ่ายจัดการเกี่ยวกับการเปลี่ยนแปลงฐานะการเงินและผลการดำเนินงานที่สำคัญในปีปัจจุบัน
และ ระยะเวลา 3 ปีย้อนหลัง

1 การดำเนินงานและฐานะการเงินที่ผ่านมา

จากสภาพเศรษฐกิจไทยที่ยังไม่ดีขึ้นตามที่คาดหวังในปี 2543
ซึ่งโดยเฉพาะในช่วงครึ่งปีหลังมีปัจจัยสำคัญๆ
กระทบมาโดยตลอดไม่ว่าต้นทุนด้านพลังงานโดยเฉพาะราคาน้ำมัน ความผันผวนของค่าเงิน
ซึ่งรวมถึงดัชนีความมั่นใจที่สำคัญๆ แต่อย่างไรก็ตามผลประกอบการปี 2543 มียอดขายสูงถึง
552.20 ล้านบาท สูงขึ้นจากปี 2542 ประมาณ 63.52 ล้านบาท คิดเป็นยอดขายสูงขึ้น 13%
ซึ่งถือเป็นยอดขายที่สูงขึ้นอย่างต่อเนื่อง

จากโครงสร้างรายได้ตาม 4 กลุ่มหลักคือ กลุ่มพลาสติกฟิล์ม, กลุ่มบริการการพิมพ์,
กลุ่มหลอดลามิเนต และกลุ่มอื่นๆ ประกอบด้วยสัดส่วนประมาณ 52.93% , 18.61% , 27.78%
และ 0.68% ตามลำดับซึ่งนับวันสัดส่วนโครงสร้างรายได้คงต้องเปลี่ยนแปลงไปตามสภาพการแข่งขัน
ความสามารถของบริษัท และปัจจัยต่างๆ ที่เกิดขึ้นและเปลี่ยนแปลงไป
ซึ่งแผนงานทั้งระยะสั้นและระยะยาวที่วางไว้ก็จะพยายามรักษาสัดส่วนโครงสร้างรายได้ให้อยู่ในลักษณะไม่พึ่งพากลุ่มใดมากเกินไป
โดยจะพยายามให้ความสำคัญกับจังหวะของกลุ่มผลิตภัณฑ์ที่บริษัทฯมีความชำนาญเป็นประการแรกซึ่งพยายามดำเนินการโดยการใช้ทรัพยากรของบริษัทฯที่มีอยู่ทุกๆด้านให้เกิดประโยชน์สูงสุด

จากผลกำไรสุทธิสูงขึ้นถึง 38.25 ล้านบาท สูงขึ้นจากปีก่อนประมาณ 5.52 ล้านบาทหรือ 16.87%
ซึ่งน่าจะถือเป็นสถิติที่ดีมากและเป็นที่น่าพอใจ
แต่อย่างไรก็ตามตามสภาพเศรษฐกิจที่มีปัจจัยกระทบทั้งภายในประเทศและนอกประเทศ
ที่มีมาอย่างต่อเนื่องและนับวันสภาพจะทวีความรุนแรงและรวดเร็ว
จนยากที่จะคาดคะเนล่วงหน้าได้จะทำให้ผลการดำเนินงานของบริษัทฯก็จะยากขึ้นและคาดหวังได้ทั้งในระดับ
ยอดขาย ประมาณผลกำไรจากการดำเนินงานและอัตราการเติบโต

บริษัทฯได้ให้ความสำคัญในการดูแลการใช้ไปและได้มาของกระแสเงินสด ให้เป็นไปโดยมีเหตุมีผล
คุ้มค่า โดยมีเป้าหมายให้สามารถดำรงค์ความเพียงพอของเงินทุน
และรักษาระดับความเสี่ยงในการหารายได้ให้อยู่ในระดับที่ยอมรับได้
โดยมีกระแสเงินสดจากกิจกรรมดำเนินงานในปี 2543,2542 และ 2541 คือ
71.79,52.39และ18.37 ล้านบาทตามลำดับ เงินสดใช้ไปในกิจกรรมลงทุนคือ 28.53,52.81
และ 24.97 ล้านบาทตามลำดับ

จากการทำธุรกิจที่ยากและซับซ้อนมากขึ้น ปัจจัยที่สามารถควบคุมได้ลดลงโดยตลอด
ซึ่งสะท้อนให้เห็นถึงสภาพของบริษัทฯที่จะต้องดำเนินการและต่อสู้เพื่อให้อยู่รอดในทุกๆด้านต่อไป
จะทำให้เป็นการยากที่บริษัทฯจะยังคงไว้ในการดำเนินธุรกิจแบบ Conservative ได้ต่อไป
โดยที่จะสะท้อนอย่างหลีกเลี่ยงไม่ได้ที่จะมีผลกระทบต่อนโยบายการจ่ายเงินปันผลและนโยบายการลงทุนตามลำดับ

2 แนวโน้มในอนาคต

1. ในด้านที่บริษัทเป็นตัวแทนโดยได้รับสิทธิเป็นผุ้จัดจำหน่ายฟิล์มหด Clysar จากบริษัท Dupont
สหรัฐอเมริกาแต่เพียงผู้เดียว จากระยะเวลากว่า 3 ปี ถือได้ว่าสามารถสร้างฐานลูกค้า
ทำให้เป็นที่รู้จักในตลาดและครองส่วนแบ่งการตลาดมาเป็นของบริษัทได้ส่วนหนึ่ง
และสามารถวางแผนการเติบโตร่วมกับบริษัท Dupont ได้ต่อเนื่อง
โดยลำดับต่อไปก็จะเน้นตลาดบรรจุภัณฑ์ที่ใหญ่ขึ้นรวมถึงบรรจุภัณฑ์ที่เกี่ยวกับการส่งออกผลิตภัณฑ์ของไทยที่อยู่ในลำดับการส่งออกต้น
ๆ

กลยุทธ์ในการขยายตลาดในส่วนของฟิล์ม Dupont โดยการแต่งตั้งตัวแทนการจำหน่ายย่อย
เพื่อขยายเครือข่ายในช่องทางการจัดจำหน่าย และกระจายสินค้าให้ถึงมือลูกค้าทันต่อเวลาเร็วขึ้น
พร้อมทั้งยังสามารถครอบคลุมถึงลูกค้าต่างจังหวัดมากขึ้น

2. จากกระแสการเปลี่ยนแปลงรวดเร็วของการอุปโภคบริโภค ที่มีความหลากหลาย
ทำให้อายุของแต่ละผลิตภัณฑ์ (Business Life Cycle) จะไม่ยืนยาวเหมือนเดิม
จึงต้องมีการเตรียมพร้อมของการจัดลำดับของผลิตภัณฑ์ในแต่ละสายการผลิตให้มีความคล่องตัว
และให้ทันต่อแต่ละลำดับของช่วงอายุและในขณะเดียวกันก็ต้องเสาะหาผลิตภัณฑ์ตัวใหม่เข้ามาเตรียมทดแทนอย่างต่อเนื่อง

3. การลงทุนต่อไปต้องเป็นการลงทุนที่ผสมผสานระหว่างกำลังการผลิต
และกระบวนการผลิตที่หลากหลาย โดยไม่เน้นกำลังการผลิตที่มากขึ้นเพียงอย่างเดียว ดังนั้น
จึงต้องลงทุนในด้านการวิจัยและพัฒนาอย่างต่อเนื่อง

4. จากปัจจัยสำคัญในการวัดผลการดำเนินงานที่สำคัญ คือ ของเสียที่เกิดขึ้นจากการผลิต
แนวทางของบริษัทที่จะต้องเน้นการควบคุม สัดส่วนของเสียที่เกิดจากกระบวนการผลิตในทุกระดับ
ซึ่งต้องใช้มาตรฐานต่าง ๆ ที่จะมาวัด และสอบยันการดำเนินงาน
ซึ่งจะต้องดำเนินการตั้งแต่ในระดับหน่วยงาน แต่ละโรงงาน การส่งมอบถึงลูกค้า
ตลอดจนกระบวนการรับมอบวัตถุดิบแต่ละระดับ จาก Suppliers.

ปัจจัยอื่น ๆ ที่อาจมีผลกระทบต่อการตัดสินใจลงทุน

1 ข้อพิพาททางกฎหมาย

บริษัทฯมีคดีแพ่งที่บริษัทฯเป็นโจทก์เพื่อเรียกร้องกรณีผิดสัญญาซื้อขายจาก 4 คดีมูลค่าประมาณ
410,000 บาท

บริษัทฯมีคดีอาญาที่บริษัทฯเป็นโจทก์เพื่อดำเนินคดีเช็ค 5 คดีมูลค่าประมาณ 360,000 บาท

โดยจากคดีที่เกิดขึ้นทั้งแพ่งและอาญานั้นเกิดจากการซื้อขายสินค้ากันตามปกติ

2 นโยบายการจ่ายเงินปันผล

บริษัทฯ มีนโยบายจ่ายเงินปันผลให้แก่ผู้ถือหุ้นในอัตราประมาณร้อยละ 70 ของกำไรสุทธิ

มาตั้งแต่ปี 2534 ล่าสุดบริษัทฯประกาศจ่ายเงินปันผลจากผลการดำเนินงานปี 2543 หุ้นละ 0.50
บาทต่อหุ้นซึ่งน้อยกว่านโยบายที่วางไว้เพราะต้องกันเงินส่วนหนึ่งไว้ใช้ในการขยายธุรกิจ
เป็นไปตามนโยบายของบริษัทฯที่ต้องระมัดระวังในการพิจารณาจ่ายเงินปันผลซึ่งต้องตระหนักมากต่อผลกระทบกับแผนการลงทุนที่จะมีอย่างต่อเนื่อง

3 ปัจจัยอื่น ๆ

จากสิ่งที่เกิดขึ้นทั่วโลกตามนโยบายการค้าเสรี
ซึ่งจะปฏิเสธไม่ได้ว่าจะต้องมีผลกระทบเกิดขึ่นกับบริษัทฯและก็เป็นการยากในการประเมินผลที่ชัดเจนที่จะเกิดขึ้นต่อบริษัทฯ